open-index/open-wikipedia-markdown huggingface dataset:
โรงเรียนวารีเชียงใหม่

**โรงเรียนวารีเชียงใหม่** เป็นโรงเรียนเอกชนแห่งหนึ่ง ในจังหวัดเชียงใหม่ ก่อตั้งเมื่อ พ.ศ. 2545 โดย อาจารย์วารี กติกา ภัทราวณิชย์

## ประวัติ
พ.ศ. 2519 ท่านอาจารย์วารี กติกา ภัทราวณิชย์ ได้เริ่มต้นก่อตั้งโรงเรียนอนุบาลวารีเชียงใหม่ ซึ่งตั้งอยู่ในละแวกเดียวกันกับ สถานรับเลี้ยงเด็กบ้านกติกา และ อุทยานวารี ซึ่งประกอบด้วยห้องเรียน สวน แปลงผัก บ่อปลา และสนามเด็กเล่น เป็นสถานที่ให้เด็กอนุบาลได้สัมผัสกับธรรมชาติ และฝึกทักษะภาคสนาม ต่อมา พ.ศ. 2545 ด้วยความมุ่งมั่นเพื่อพัฒนาและยกระดับการศึกษาสู่สากลอย่างไม่หยุดยั้ง อาจารย์วารีจึงได้ก่อตั้งโรงเรียนวารีเชียงใหม่ โดยมีดำริเพื่อเป็นการขยายฐานการศึกษา จากระดับอนุบาล จนถึงระดับมัธยมศึกษา
โรงเรียนวารีเชียงใหม่ตั้งอยู่ที่ ตำบล หนองหอย อำเภอเมืองเชียงใหม่ จังหวัดเชียงใหม่ จากวิสัยทัศน์อันกว้างไกลและการบริหารงานอย่างเฉียบแหลมของอาจารย์วารี ปัจจุบัน โรงเรียนมีเนื้อที่กว่า 60 ไร่ นักเรียนประมาณ 6,000-7,000 กว่าคน  
โรงเรียนวารีเชียงใหม่ ปัจจุบันได้เปิดสอนตั้งแต่ระดับอนุบาล ประถมศึกษา และ มัธยมศึกษา ใน 3 หลักสูตร คือ หลักสูตรนานาชาติ หลักสูตรภาษาไทย และหลักสูตรภาษาอังกฤษ เป็นโรงเรียนคริสต์ แบบ นิกายโปรแตสแตนท์ 

## สัญลักษณ์

## อ้างอิง

## อ้างอิง

## แหล่งข้อมูลอื่น

หมวดหมู่:โรงเรียนในอำเภอเมืองเชียงใหม่
หมวดหมู่:โรงเรียนเอกชนในจังหวัดเชียงใหม่
หมวดหมู่:โรงเรียนคริสต์ในประเทศไทย
หมวดหมู่:โรงเรียนที่ก่อตั้งในปี พ.ศ. 2545
เว็บเพจพลวัต

thumb|right|500px|เว็บเพจพลวัต: ตัวอย่างของสคริปต์ด้านเซิร์ฟเวอร์ (พีเอชพีและมายเอสคิวแอล)
**เว็บเพจพลวัต** หรือ **ไดนามิกเว็บเพจ** () คือเว็บเพจที่เนื้อหาเว็บสามารถเปลี่ยนแปลงได้ ซึ่งขึ้นอยู่กับพารามิเตอร์ที่กำหนดโดยผู้ใช้หรือโปรแกรมคอมพิวเตอร์

## สคริปต์ด้านไคลเอนต์
สคริปต์ด้านไคลเอนต์คือการเปลี่ยนแปลงพฤติกรรมของส่วนต่อประสานภายในเว็บเพจเฉพาะหน้า เพื่อตอบสนองต่อการทำงานของเมาส์และแป้นพิมพ์ หรือเหตุการณ์ตามเวลาที่ระบุ พฤติกรรมพลวัตในกรณีนี้จะปรากฏอยู่ภายในการนำเสนอ เนื้อหาด้านไคลเอนต์จะถูกสร้างขึ้นในระบบคอมพิวเตอร์เฉพาะที่ของผู้ใช้

เว็บเพจเช่นนั้นใช้เทคโนโลยีการนำเสนอที่เรียกว่า เพจต่อประสานแบบริช (rich interfaced pages) ภาษาสคริปต์ด้านไคลเอนต์ อย่างจาวาสคริปต์หรือแอ็กชันสคริปต์ อันนำมาใช้เป็นเทคโนโลยีของดีเอชทีเอ็มแอลและแฟลชตามลำดับ บ่อยครั้งที่ใช้เพื่อประสานกับสื่อชนิดต่าง ๆ ของการนำเสนอ (เช่น เสียง ภาพเคลื่อนไหว ข้อความที่เปลี่ยนได้ ฯลฯ) และยังสามารถใช้สคริปต์ระยะไกล (remote scripting) ได้อีกด้วย ซึ่งเป็นกลวิธีที่เว็บเพจดีเอชทีเอ็มแอลร้องขอสารสนเทศเพิ่มเติมจากเซิร์ฟเวอร์ ผ่านทางเฟรมที่ซ่อนอยู่ XMLHttpRequest หรือเว็บเซอร์วิซ

รุ่นของจาวาสคริปต์ที่ "ใช้งานอย่างแพร่หลาย" เป็นครั้งแรกเกิดขึ้นเมื่อ พ.ศ. 2539 (มาพร้อมกับเน็ตสเคป 3 และมาตรฐานเอ็กมาสคริปต์)

## สคริปต์ด้านเซิร์ฟเวอร์
โปรแกรมที่ทำงานบนเว็บเซิร์ฟเวอร์ (สคริปต์ด้านเซิร์ฟเวอร์) ถูกใช้เพื่อสร้างเนื้อหาเว็บในเว็บเพจหลาย ๆ หน้า จัดการช่วงเวลาสื่อสารของผู้ใช้ และควบคุมกระแสงาน การตอบรับจากเซิร์ฟเวอร์อาจกำหนดได้ด้วยเงื่อนไขต่าง ๆ จากข้อมูลในฟอร์มเอชทีเอ็มแอลที่ส่งมา พารามิเตอร์ในยูอาร์แอล ชนิดของเบราว์เซอร์ที่กำลังใช้อยู่ เวลาที่ผ่านไป หรือสถานะของฐานข้อมูลหรือเซิร์ฟเวอร์

เว็บเพจเช่นนั้นมักจะถูกสร้างขึ้นด้วยความช่วยเหลือจากภาษาโปรแกรมต่าง ๆ ด้านเซิร์ฟเวอร์ เช่นเอเอสพี โคลด์ฟิวชัน เพิร์ล พีเอชพี รูบี เว็บดีเอ็นเอ และภาษาอื่น ๆ ภาษาด้านเซิร์ฟเวอร์เหล่านี้มักใช้โปรแกรมต่อประสานร่วมสำหรับเกตเวย์ (ซีจีไอ) เพื่อสร้าง *เว็บเพจพลวัต* ข้อยกเว้นที่สำคัญสองข้อได้แก่ เอเอสพีดอตเน็ตกับเจเอสพี ที่ใช้แนวคิดซีจีไอในส่วนต่อประสานโปรแกรมประยุกต์ (เอพีไอ) ของมันเอง แต่แท้จริงแล้วมันจะส่งจ่ายการร้องขอทางเว็บทั้งหมดไปยังเครื่องเสมือน (virtual machine) ที่ใช้ร่วมกัน

เว็บเพจพลวัตมักจะถูกเก็บลงแคชเมื่อมีการเปลี่ยนแปลงเพียงเล็กน้อยหรือไม่มีเลยตามที่คาดคะเนไว้ และเว็บเพจก็ถูกเตรียมการให้รับการจราจรเว็บปริมาณมาก เซิร์ฟเวอร์จะใช้เวลาโหลดนานถ้ามันจำเป็นต้องสร้างหน้ากลางอากาศสำหรับแต่ละการร้องขอ

## อ้างอิง
* J. R. Okin. *The Information Revolution*,  ISBN 0-9763857-4-0. Ed. Ironbound Press, 2005. 350 pp.

หมวดหมู่:การพัฒนาเว็บ
หมวดหมู่:เว็บ 1.0
วัฒนธรรมต่อต้าน

[thumb|upright|[Punk subculture เป็นตัวอย่างของวัฒนธรรมต่อต้าน]]

**วัฒนธรรมต่อต้าน** เป็นคำศัพท์ทางสังคมวิทยา ที่ใช้อธิบายบรรทัดฐานทางพฤติกรรมและค่านิยมของกลุ่มทางวัฒนธรรม หรือวัฒนธรรมย่อย เพื่อเป็นการแสดงออกหรือต่อต้านวัฒนธรรมที่เป็นกระแสหลักของสังคมในขณะนั้น เป็นวัฒนธรรมที่เทียบได้กับฝ่ายค้านในทางการเมือง.
คำนี้เป็นคำศัพท์ใหม่ใช้ตั้งแต่ ค.ศ. 1969 โดย Theodore Roszak
แม้วัฒนธรรมต่อต้านจะแฝงอยู่อย่างชัดเจนในทุกสังคม แต่ในที่นี้เราใช้คำว่าวัฒนธรรมต่อต้านเรียกปรากฏการณ์ที่มองเห็นได้และมีความหมายมากกว่านั้น ซึ่งมันบรรลุถึงมวลวิกฤตและดำรงคงอยู่เป็นระยะเวลาหนึ่ง.
ดังนั้นการเคลื่อนไหวของวัฒนธรรมต่อต้านจึงแสดงออกถึง ลักษณะพื้นฐานทางด้านสังคมที่มีร่วมกันของกลุ่มคน (ethos) ความทะเยอทะยาน และความฝันของประชากรกลุ่มหนึ่งในระหว่างระยะเวลาช่วงหนึ่ง  — เป็นการประกาศเจตนารมณ์ทางสังคมของยุค หรือ *[[ไซท์ไกสท์]]*

## อ้างอิง

## แหล่งข้อมูลอื่น
* มายาคติของ "การปะทะระหว่างอารยธรรม" - บทบรรยายเชิงวิพากษ์ของ เอ็ดวาร์ด ซาอิด ต่อหนังสือ The Clash of Civilizations ของ แซมมวล ฮันติงตัน - แปลโดย สฤณี อาชวานันทกุล

หมวดหมู่:วัฒนธรรมย่อย
ศาลาการเปรียญ

thumb|ศาลาการเปรียญ
**ศาลาการเปรียญ** เป็นอาคารอเนกประสงค์ในงานสถาปัตยกรรมไทย ซึ่งก่อสร้างในเขตธรรมาวาส ในบริเวณวัด เพื่อใช้ประกอบกิจกรรมต่าง ๆ ทางพุทธศาสนาในวันพระหรือวันธัมมัสสวนะ ใช้เป็นสถานที่สำหรับศึกษาพระธรรมของประชาชน (“เปรียญ” มาจากภาษาบาลีว่า “ปริยัติ” หมายถึง “พระปริยัติธรรม” หรือ “การศึกษาพระธรรม”) ศาลาการเปรียญจัดเป็นศาสนสถานที่สำคัญของวัดรองลงมาจากอุโบสถ โบราณว่า "อุโบสถเป็นที่สำหรับพระพุทธ ศาลาการเปรียญเป็นที่สำหรับพระธรรม" คือ เป็นที่เผยแผ่ธรรม 

ศาลาการเปรียญมีลักษณะคล้ายเรือนหลังใหญ่ ยกพื้นสูงเสมอศีรษะคนยืน มีเฉลียงโดยรอบ กั้นฝาแต่ละด้านเป็นฝาโปร่ง ๆ ด้านหนึ่งทำยกพื้นเป็นอาสน์สงฆ์ สำหรับพระสงฆ์ขึ้นนั่งเจริญพระพุทธมนต์ ตรงหัวอาสน์สงฆ์ด้านหนึ่ง เป็นที่ตั้งพระพุทธรูป และเครื่องบูชา

## อ้างอิง

## ดูเพิ่ม
* วัด : พุทธศาสนสถาปัตยกรรมไทย 
* พุทธศิลปะสถาปัตยกรรม ภาคต้น โดย พระพรหมพิจิตร

## หนังสือ
* สมคิด จิระทัศนกุล **วัด: พุทธศาสนสถาปัตยกรรมไทย ** โรงพิมพ์มหาวิทยาลัยธรรมศาสตร์  พ.ศ. 2544. ISBN 974-6006-81-9

หมวดหมู่:สถาปัตยกรรมไทย
หมวดหมู่:ศาลา
หมวดหมู่:องค์ประกอบของพุทธศาสนสถาน
เดอะซิมส์ วัยรักพักร้อน

**เดอะซิมส์ วัยรักพักร้อน** () เป็นภาคเสริมของเกมเดอะซิมส์ต่อจากภาค วัยวุ่นลุ้นรัก ออกวางจำหน่ายเมื่อ 25 มิถุนายน ค.ศ. 2002 เป็นเกมประเภทจำลองแบบชีวิต พัฒนาโดยบริษัท Maxis และจำหน่ายโดยบริษัท Electronic Arts

## รูปแบบของเกมส์
ภาคเสริมวัยรักพักร้อนจะเป็นเกมส์ที่ชาวซิมส์ทุกคนไปเที่ยววันหยุดสุดสนุกกัน
* คุณสามารถไปพักผ่อนโดยเลือก 3 โซนด้วยกัน  คือ ชายหาด ป่าเขาลำเนาไพร หิมะ
* ตัวละครใหม่ที่เพิ่มเข้าในเกมส์นี้ได้แก่ นักธนู (โซนป่าเขาลำเนาไพร) ฉลาม (โซนชายหาด) มนุษย์หิมะเบ๊ตตี้ (โซนหิมะ) และ ผู้อำนวยการความสุขคาน่า 
* ในเกมส์วัยรักพักร้อนนี้ มีเกมส์ตีหัววิลลี่ (คุณต้องเล่นให้เยอะถึงจะได้ของรางวัลมากมาย) เกมเช่าบูธ เล่นวอลเลย์บอล   และมีเทศกาลแลกรางวัล เช่น ลิงแกะสลัก นกเพนกวิน ตุ๊กตาเด็ก โหลคุกกี้รูปไก่ เทพเจ้าลาวา หนูตะเภายักษ์ ของทั้งหมดนี้จะต้องเล่นเกม จะได้ตั๋วแลกรางวัล มีคำสั่งว่า "ไถ่ถอน" หรือ "แลกของรางวัล"

## วัยรักพักร้อน
ถ้าในบ้านของคุณมีโทรศัพท์ติดอยู่บนผนังหรือที่วาง และคุณสามารถโทรเรียกรถแท็กซี่เพื่อที่จะไปเกาะวันหยุดพักผ่อน คุณจะต้องเลือกอะไรว่า จะไปโซนไหนถ้าคุณคลิกเข้าไปและส่งชาวซิมส์ไปสถานที่นั้นๆ ในเกาะวันหยุดพักผ่อนจะมีกิจการให้เล่นมากมาย

## ร้านขายของที่ระลึก
คุณสามารถซื้อของที่ระลึกอันใหม่ เช่น เครื่องขบลูกนัต ช้างน้อยแพทริก และ รูปปั้นยูนิคอร์น

หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:เดอะซิมส์
เจ็ดพระธาตุ

**เจ็ดพระธาตุ** หมายถึงพระบรมธาตุเจดีย์ที่สำคัญในภาคเหนือ 7 แห่ง แต่ละแห่งเป็นที่เคารพบูชาอย่างสุงสุดของชาวล้านนา แต่ละพระบรมธาตุมีประวัติศาสตร์ความเป็นมาที่สำคัญ มีอายุการก่อสร้างมากกว่าพันปี สะท้อนถึงความรุ่งเรืองทางอารยธรรมของอาณาจักรล้านนาได้อย่างเห็นได้ชัด แต่ละแห่งมีตำนานกล่าวว่าเป็นสถานที่บรรจุพระบรมสารีริกธาตุของสมเด็จพระสัมมาสัมพุทธเจ้าอัน ได้แก่

# **พระบรมธาตุหริภุญชัย** วัดพระบรมธาตุหริภุญชัยวรมหาวิหาร เมืองลำพูน บรรจุพระเกศบรมธาตุ (กระดูกส่วนศีรษะ) ของสมเด็จพระสัมมาสัมพุทธเจ้า
# **พระบรมธาตุดอยสุเทพ** วัดพระธาตุดอยสุเทพราชวรวิหาร เมืองเชียงใหม่ บรรจุพระบรมสารีริกธาตุ องค์ใหญ่ ของสมเด็จพระสัมมาสัมพุทธเจ้า
# **พระบรมธาตุศรีจอมทอง** วัดพระธาตุศรีจอมทองวรวิหาร อำเภอจอมทอง เมืองเชียงใหม่ บรรจุพระทักษิณโมลีธาตุ (กระดูกพระเศียรเบื้องขวา) ของสมเด็จพระสัมมาสัมพุทธเจ้า
# **พระบรมธาตุลำปางหลวง** วัดพระธาตุลำปางหลวง อำเภอเกาะคา บรรจุพระเกศาธาตุ (ผม) และพระอัฐิธาตุพระนลาตเบื้องขวา พระเมฆิยะ ของสมเด็จพระสัมมาสัมพุทธเจ้า
# **พระบรมธาตุดอยตุง** วัดพระมหาชินธาตุเจ้า (ดอยตุง) เมืองเชียงราย บรรจุพระรากขวัญเบื้องซ้ายธาตุ (กระดูกไหปลาร้าข้างซ้าย) ของสมเด็จพระสัมมาสัมพุทธเจ้า
# **พระบรมธาตุช่อแฮ** วัดพระธาตุช่อแฮ เมืองแพร่ บรรจุพระเกศาธาตุ (ผม) และพระบรมสารีริกธาตุพระศอกข้างซ้าย ของสมเด็จพระสัมมาสัมพุทธเจ้า
# **พระบรมธาตุแช่แห้ง** วัดพระธาตุแช่แห้ง เมือง น่าน บรรจุพระบรมสารีริกธาตุ ของสมเด็จพระสัมมาสัมพุทธเจ้า


ไฟล์:วัดพระธาตุหริภุญชัย 04.jpg|พระบรมธาตุหริภุญชัย
ไฟล์:Phra That Doi Suthep 02.jpg|พระบรมธาตุดอยสุเทพ
ไฟล์:เจดีย์วัดพระธาตุศรีจอมทอง.jpg|พระบรมธาตุศรีจอมทอง
ไฟล์:Wat Phra That Doi Tung - 2562-12-29 - 06.jpg|พระบรมธาตุดอยตุง
ไฟล์:Phra That Cho Hae.jpg|พระบรมธาตุช่อแฮ
ไฟล์:Phra That Chae Haeng, Province de Nan.jpg|พระบรมธาตุแช่แห้ง


หมวดหมู่:วัดพระธาตุ
วินเชนโซ มอนเตลลา

**วินเชนโซ มอนเตลลา**  ()  เกิดเมื่อวันที่ 18 มิถุนายน ค.ศ. 1974 เป็นอดีตนักฟุตบอลทีมชาติอิตาลี เล่นเป็นตำแหน่งกองหน้า เขาลงเล่นให้ โรม่า เป็นสโมสรสุดท้ายก่อนแขวนสตั๊ด เคยทำหน้าที่เป็นผู้จัดการทีมสโมสรโรมา (ชั่วคราว), คาตาเนีย, ฟิออเรนตินา, ซัมป์โดเรีย และเอซี มิลาน

## ประวัติ
มอนเตลลาเริ่มเล่นฟุตบอลอาชีพครั้งแรกกับทีม เอ็มโปลี  ก่อนที่จะย้ายไปร่วมทีม เจนัว  หลังจากนั้นย้ายไปร่วมทัพ ซามพ์โดเรีย ทีมร่วมเมือง
และสามารถแจ้งเกิดในการลงเล่น เซเรียอา ได้อย่างสวยงาม ด้วยการทำไป 22 ประตูในฤดูกาล 1996-1997 ก่อนจะย้ายทีมมาอยู่กับ โรม่า และมีส่วนช่วยให้ต้นสังกัดคว้าแชมป์สคูเด็ตโต้ได้สำเร็จในฤดูกาล 2000-01 ในช่วงปลายอาชีพนักเตะ มอนเตลล่า เคยถูก ซามพ์โดเรีย ทีมเก่าของเขา และ ฟูแล่ม ในอังกฤษ ยืมตัวไปเล่น ก่อนที่เขาจะตัดสินใจเลิกเล่นเมื่อจบฤดูกาล 2008-09 โดยเปลี่ยนงานไปเป็นหนึ่งในโค้ชทีมเยาวชนแทน โดยรับหน้าที่ดูแลทีมอายุต่ำกว่า 16 ปี ของโรม่า และเมื่อวันที่ 21 กุมภาพันธ์ ค.ศ. 2011 มอนเตลล่า ได้รับการแต่งตั้งให้เป็นเทรนเนอร์ชั่วคราวของ โรม่า คุมทีมชุดใหญ่ หลังจากการลาออกของ เคลาดิโอ รานิเอรี จนจบฤดูกาล 2010-11 และต่อมามอนเตลล่าได้ไปคุม คาทาเนีย ในฤดูกาล 2011-12 โดยทำผลงานนำทีมจบอันดับ 11 ของ เซเรียอา และ ได้ย้ายมาคุมทีม สโมสรฟุตบอลฟีออเรนตีนา สโมสรฟุตบอลใน เซเรียอา

## สถิติอาชีพ

### ผู้เล่น

### ผู้จัดการทีม

## แหล่งข้อมูลอื่น
*
*FootballDatabase provides Vincenzo Montella's profile and stats
*Profile at Roma Forever 

หมวดหมู่:นักฟุตบอลชาวอิตาลี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:บุคคลจากนาโปลี
หมวดหมู่:นักฟุตบอลทีมชาติอิตาลี
หมวดหมู่:กองหน้าฟุตบอล
หมวดหมู่:ผู้จัดการทีมสมาคมกีฬาโรมา
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2024
หมวดหมู่:ผู้จัดการทีมฟุตบอลทีมชาติตุรกี
โฮฮอต

**โฮฮอต** (, Хөх хот, **', IPA: /xɵxˈxɔtʰ/) หรือสำเนียงจีนกลางว่า **ฮูเหอเฮ่าเท่อ** (;) มีชื่อย่อว่า **ฮูชื่อ** () มีชื่อเดิมว่า **กุยสุย*' () เป็นเมืองหลวงของ[[เขตปกครองตนเองมองโกเลียใน]] ซึ่งเป็นที่ตั้งของการปกครองส่วนภูมิภาค เป็นศูนย์กลางเศรษฐกิจและวัฒนธรรม

ผู้ค้นพบเมืองนี้คืออัลตัน (Altan) ขุนนางผู้เป็นใหญ่ใน[[มองโกเลีย]] [[เปอร์เซีย]] [[อัฟกานิสถาน]] ในปี 1580 และในปี 1954 ชาวจีนเรียกเมืองนี้ว่ากุยสุย (歸綏) ซึ่งเป็นชื่อย่อที่ผสมขึ้นมากจากอักษรต้นของชื่อเต็มของ 2 เขตของเมืองนี้ซึ่งตั้งในส่วนศูนย์กลางทางใต้ของมองโกเลียในโดยราชวงศ์ชิง มีภูเขาทางทิศเหนือและที่ราบสูงเหอเท่า (河套) ทางใต้ ที่นี่เป็นที่นิยมสำหรับนักท่องเที่ยวในช่วงฤดูร้อน โดยมักใช้เป็นสถานที่เพื่อหนีร้อน

ชื่อเมืองโฮฮอตเป็น[[ภาษามองโกเลีย]] มาจากคำว่า *คค* (хөх) แปลว่า "[[สีฟ้า]]" และ *ค็อท'' (хот) แปลว่า "เมือง" จึงแปลว่า "เมืองสีฟ้า"

## ภาพ

Hohhot train station.JPG|สถานีรถไฟโฮฮอต


## อ้างอิง

## แหล่งข้อมูลอื่น
* 
* เว็บไซต์นครโฮฮอต  (ภาษาจีน)
** เว็บไซต์นครโฮฮอต  (ภาษามองโกเลีย)

หมวดหมู่:นครในเขตปกครองตนเองมองโกเลียใน
หมวดหมู่:เมืองหลวงของมณฑลในประเทศจีน
อุรุมชี

**อุรุมชี** () หรือตามสำเนียงจีนกลางว่า **อูหลู่มู่ฉี** () อดีตมีชื่อว่า **ตี๋ฮว่า** () เป็นเมืองหลวงของเขตปกครองตนเองซินเจียงอุยกูร์ ประเทศจีน ตั้งอยู่ทางด้านทิศตะวันตกเฉียงเหนือของประเทศสาธารณรัฐประชาชนจีน เป็นศูนย์กลางเส้นทางสำคัญของทางสายไหมในยุคราชวงศ์ถัง ได้พัฒนาความเป็นศูนย์กลางทางด้านผู้นำทางวัฒนธรรมและทางการค้ายุคราชวงศ์ชิง ในคริสต์ศตวรรษที่ 19

ในปี ค.ศ. 2015 มีประชากรราว 3.5 ล้านคน อุรุมชี เป็นนครที่ใหญ่ที่สุดทางทิศตะวันตกของประเทศ ทั้งเป็นเมืองที่มีประชากรหนาแน่นที่สุดของแถบเอเชียกลางอีกด้วย ตามบันทึกของกินเนสบุ๊คอ๊อฟเร็คคอร์ด อุรุมชี เป็นเมืองใหญ่ที่ห่างไกลจากทะเลมากที่สุดในโลก มีการพัฒนาด้านเศรษฐกิจมาอย่างต่อเนื่องนับแต่ปี 1990 ในปัจจุบัน เป็นเมืองศูนย์กลางด้านคมนาคมภายในประเทศ ทั้งเป็นศูนย์กลางวัฒนธรรมและการพาณิชย์

## ประวัติ
### ยุคต้น
ชนเผ่าจู่ชิ เป็นชนเผ่าโบราณ ที่ได้รับการกล่าวถึงว่าเป็นกลุ่มชนแรกในดินแดนแถบนี้ เป็นชนเผ่าเร่ร่อนด้านสันเขาทางเหนือของแนวเทือกเขาเทียนซาน ทั้งตั้งอยู่ใกล้เส้นทางสายไหมทางด้านทิศเหนือ พื้นที่ปัจจุบันถือเป็นเมืองเกิดใหม่ เดิมมิได้เรียกว่า "อุรุมชี" จนกระทั่งยุคสมัยของ "ดซุงการ์ คาร์เน็ท" ถิ่นฐานดั้งเดิมเรียกว่า ลุนไท ที่ตั้งอยู่ใกล้ราว 10 กิโลเมตรจากชานเมืองด้านใต้ของเมืองปัจจุบัน ลุนไทได้ถูกตั้งขึ้นสมัยราชวงศ์ถัง ระหว่างปีที่ 22 ของจักรพรรดิไท่ซง ราว ค.ศ.648 

## ภาพ

Ürümqi skyline, Xinjiang, China, 2004.jpg|อุรุมชี
Urumqi_panorama.jpg|ทิวทัศน์ของอุรุมชีมองจากภูเขาสีแดง (หงซาน)


## อ้างอิง

หมวดหมู่:สถานที่ที่มีประชากรในซินเจียง
หมวดหมู่:เมืองหลวงของมณฑลในประเทศจีน
ท่าอากาศยานนานาชาติโดฮา

**ท่าอากาศยานนานาชาติโดฮา** เป็นอดีตสนามบินหลักของประเทศกาตาร์ ก่อนถูกแทนที่ด้วยท่าอากาศยานนานาชาติฮาหมัด

ปัจจุบัน สนามบินแห่งนี้ไม่ได้ทำการบินแล้ว และสนามบินถูกแทนที่ด้วยท่าอากาศยานนานาชาติฮาหมัด โดยทุกสายการบินย้ายไปทำการบินที่สนามบินแห่งใหม่

## สายการบินที่เคยทำการบิน

## อ้างอิง

## แหล่งข้อมูลอื่น
* ท่าอากาศยานนานาชาติโดฮา
* ท่าอากาศยานนานาชาติโดฮา แห่งใหม่ 

ด
หมวดหมู่:ท่าอากาศยานที่ก่อตั้งในปี พ.ศ. 2502
เอ็มทีวีอันพลักด์ (อีพี)

***เอ็มทีวีอันพลักด์*** () คืออัลบั้มที่ 3 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 มิถุนายน พ.ศ. 2535 โดยค่ายโคลัมเบีย อัลบั้มนี้เป็นอัลบั้มอีพี การแสดงสด ที่มียอดขาย 3 ล้านชุดในอเมริกา และ 9 ล้านชุดทั่วโลก

*เอ็มทีวีอันพลักด์* ชุดนี้เป็นการบันทึกการแสดงสดสำหรับรายการทางช่องเอ็มทีวี รายการ MTV Unplugged โดยใช้เครื่องดนตรีลักษณะอคูสติก ไม่ใช้เครื่องดนตรีไฟฟ้าในการแสดง มารายห์ได้ใช้เทคนิค whistle register ในเพลงเปิด "Emotions" และยังมีเพลงที่นำเพลงเก่าของเดอะ แจ็คสัน ไฟฟ์ เพลง "I'll Be There" (ปี 1970) มาร้องใหม่กับเทรย์ โลเรนซ์ก็สามารถขึ้นอันดับ 1 อเมริกาได้

อัลบั้มนี้เข้าชาร์ทในอเมริกาสูงสุดที่อันดับ 3 และอยู่ในชาร์ทนาน 57 สัปดาห์ (เข้าใหม่ 1 ครั้ง)

## รายชื่อเพลง
# "Emotions" – 4:00 
# "If It's Over" – 3:47 
# "Someday" – 3:56 
# "Vision of Love" – 3:36 
# "Make It Happen" – 4:09 
# "I'll Be There" featuring Trey Lorenz – 4:42 
# "Can't Let Go" – 4:35 

## ชาร์ต

อ
อ
หมวดหมู่:อีพี
หมวดหมู่:อัลบั้มเพลงของค่ายโคลัมเบียเรเคิดส์
เกอรช ฟริดริช เวเลอร์

thumb|200px|รองอำมาตย์เอกเกอรช ฟริดริช เวเลอร์ 
thumb|200px|G.F.Veler Velananda
thumb|200px|left|ภาพของครอบครัวเวลานนท์และเอกะนาค จากซ้ายคือ รองอำมาตย์เอกเกอรช ฟริดริช เวเลอร์, นางเสงี่ยม เวลานนท์, ด.ญ.สอาด เวลานนท์, ด.ญ.สง่า เวลานนท์, น.ร.ม.อั๋น เวลานนท์, นางสาวประยูร เอกะนาค, คุณหญิงประสงค์สรรพการ (เย็น เอกะนาค), ด.ญ.หยาด ภมรสมิต และ พ.ต.อ.พระยาประสงค์สรรพการ (ยวง เอกะนาค)ถ่ายที่ลานบ้านเอกะนาค (โรงเรียนประถมศึกษาบ้านสมเด็จ ในปัจจุบัน)ซึ่งทั้งสองครอบครัวนี้มีความสัมพันธ์เป็นญาติสนิทกัน เพราะว่า นางเสงี่ยม เวลานนท์ และ คุณหญิงเย็น เอกะนาค เป็นพี่น้องกัน
**รองอำมาตย์เอกเกอรช ฟริดริช เวเลอร์ ** (Georg Friedrich Wehler : เกิด 28  กันยายน พ.ศ.2419 - พ.ศ. 2470) นายตรวจเอก กรมรถไฟหลวงสายเหนือ และนายห้างในกรุงเทพฯ ชาวเยอรมัน ได้เข้ามาเป็นวิศวกรสร้างทางรถไฟในสมัยของพระบาทสมเด็จพระจุลจอมเกล้าเจ้าอยู่หัว  ต่อมาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว เมื่อวันที่ 21 พฤษภาคม พ.ศ. 2459 ว่า "เวลานนท์" (Velananda)

รองอำมาตย์เอกเกอร์ช ฟริดริช เวเลอร์ มีภรรยาชื่อ นางเสงี่ยม เวลานนท์ สตรีเชื้อสายมอญหงสาวดี (หลานตา ขุนรักษานาเวศ (กลัศ วิภาตะกลัศ)) หมู่บ้านบางไส้ไก่ (ปัจจุบันคือบริเวณหลังมหาวิทยาลัยราชภัฏบ้านสมเด็จเจ้าพระยา) มีบุตรธิดาดังนี้

# นักเรียนมหาดเล็กหลวงอั๋น เวลานนท์ (พ.ศ. 2445 - พ.ศ. 2465) ไม่มีทายาท
# นางสง่า เทวคุปต์ (พ.ศ. 2446 - พ.ศ. 2535) สมรสกับ ร้อยตำรวจเอกน้อม เทวคุปต์ บุตรของรองอำมาตย์เอก หลวงอนุสิฐภูมิเทศ (เนียม เทวคุปต์) และ นางอนุสิฐภูมิเทศ (ขลิบ เทวคุปต์) มีบุตรีคือ นางสำนวน วิภาตะกลัศ
# นางวิมลประชาภัย (สอาด วิภาตะกลัศ) (พ.ศ. 2450 - พ.ศ. 2527) สมรสกับ รองอำมาตย์เอก หลวงวิมลประชาภัย (จำรัส วิภาตะกลัศ) อดีตผู้ว่าราชการจังหวัดตาก มีบุตร์ 1 คน คือ นายสุทธิวัฒน์(จารุ) วิภาตะกลัศ สมรสกับ นางจรัสศรี  วิภาตะกลัศ มีบุตร 2 คน คือ นายวิวัฒน์  วิภาตะกลัศ และนางสาวรัตนพร  วิภาตะกลัศ

หลังจากที่ประเทศไทยได้ประกาศเข้าร่วมสงครามโลกครั้งที่ 1 แล้ว มร.เกอรช ฟริดริช เวเลอร์ ก็ถูกถอนสัญชาติและถูกเรียกคืนนามสกุล เมื่อวันที่ 29 กรกฎาคม พ.ศ. 2460 ทำให้ต้องกลับไปอยู่ที่ประเทศเยอรมนีชั่วคราว ในขณะนั้นกำลังดำเนินงานรถไฟอยู่บริเวณถ้ำขุนตาล ต่อมาเมื่อสงครามสิ้นสุดก็กลับมาอาศัยอยู่กับครอบครัวในประเทศไทยและได้ถึงแก่กรรมที่บ้านริมคลองบางไส้ไก่ เมื่อ พ.ศ. 2470

หมวดหมู่:วิศวกรชาวเยอรมัน
หมวดหมู่:ชาวเยอรมันในประเทศไทย
ท่าอากาศยานนานาชาติดูไบ

**ท่าอากาศยานนานาชาติดูไบ**  () เป็นท่าอากาศยานนานาชาติหลักที่บริการในดูไบ สหรัฐอาหรับเอมิเรตส์ และเป็นท่าอากาศยานที่คึกคักที่สุดจากการเดินทางของผู้โดยสารระหว่างประเทศ มันยังเป็นท่าอากาศยานที่คึกคักที่สุดเป็นอันดับ 4 ตามการเคลื่อนตัวของผู้โดยสาร ขนส่งสินค้ามากที่สุดอันดับ 7 ของโลก ท่าอากาศยานที่มีการเคลื่อนตัวของแอร์บัส เอ380 และโบอิง 777 มากที่สุด และมีจำนวนผู้โดยสารต่อเครื่องเฉลี่ยมากที่สุด ใน ค.ศ. 2017 DXB รองรับผู้โดยสาร 88 ล้านคน สินค้า 2.65 ล้านตัน และลงทะเบียนอากาศยานเครื่องที่ 409,493 ลำ ในเดือนกรกฎาคม ค.ศ. 2019 มีการติดตั้งระบบพลังงานแสงอาทิตย์ที่ใหญ่ที่สุดในภูมิภาคบนท่าอากาศยานนานาชาติ ตามเป้าหมายลดการใช้พลังงานของเมืองดูไบร้อยละ 30 ก่อน ค.ศ. 2030

ท่าอากาศยานนานาชาติดูไบตั้งอยู่ในอำเภออัลก็อรฮูด ซึ่งอยู่ห่างจากดูไบทางตะวันออก  และกินพื้นที่  อาคารที่พักผู้โดยสาร 3เป็นสิ่งก่อสร้างในใหญ่ที่สุดเป็นอันดับ 2 ของโลกตามพื้นที่ และเป็นอาคารที่พักผู้โดยสารที่ใหญ่ที่สุดในโลก

## การจราจรทางอากาศ
### สถิติ

## สายการบิน

### สายการบินขนส่งสินค้า
* กาตาร์แอร์เวย์
* การบินไทย ให้บริการโดย โฟกัสแอร์คาร์โก
* คาเธย์แปซิฟิก
* เคแอลเอ็ม
* ซาฮีนแอร์อินเตอร์เนชั่นเนล
* แดสแอร์คาร์โก
* ทารอมคาร์โก
* โพลาร์แอร์คาร์โก
* ฟัลคอมเอ็กซ์เพรสคาร์โกแอร์ไลน์
* เฟดเอ็กซ์
* มาเลเซียแอร์ไลน์คาร์โก
* ยูพีเอส
* รอยัลแอร์ไลน์
* สแกนดิเนเวียนแอร์ไลน์ซิสเต็ม
* สตาร์แอร์
* สิงคโปร์แอร์ไลน์คาร์โก
* อีวาแอร์คาร์โก
* เอมิเรตส์สกายคาร์โก
* แอร์ฟรานซ์

## อ้างอิง

## แหล่งข้อมูลอื่น

*Official website
*Largest Airport Terminals in the World 

หมวดหมู่:การขนส่งในดูไบ
ด
หมวดหมู่:สิ่งก่อสร้างในดูไบ
ท่าอากาศยานนานาชาติซายิด

**ท่าอากาศยานนานาชาติซายิด**  () หรือชื่อเดิม **ท่าอากาศยานนานาชาติอาบูดาบี** เป็นท่าอากาศยานหลักของสายการบินเอทิฮัดที่ตั้งอยู่ในกรุงอาบูดาบี สหรัฐอาหรับเอมิเรตส์ 

ท่าอากาศยานตั้งอยู่ทางตะวันออกของอาบูดาบีไป  โดยเป็นท่าอากาศยานที่ใหญ่เป็นอันดับ 2 ของประเทศ รองจากท่าอากาศยานนานาชาติดูไบ ใน ค.ศ. 2014 ตัวสนามบินบริการผู้โดยสารประมาณ 20 ล้านคน สายการบินที่ครองท่าอากาศยานนี้คือสายการบินเอทิฮัด สายการบินประจำชาติอันดับ 2 และสายการบินที่ใหญ่เป็นอันดับ 2 ของประเทศ รองจากเอมิเรตส์ และท่าอากาศยานนี้มีสายการบินบริการมากกว่า 30 สายไปยังจุดหมายปลายทางกว่า 120 จุดในมากกว่า 60 ประเทศ

## สายการบิน
* กัลฟ์แอร์
* กาตาร์แอร์เวย์
* การบินไทย
* การูดาอินโดนีเซีย
* คูเวตแอร์เวย์
* ชาฮีนแอร์อินเตอร์เนชั่นเนล
* ไชน่าแอร์ไลน์
* ซาอุดิอาระเบียนแอร์ไลน์
* ซีเรียนอาหรับแอร์ไลน์
* ซูดานแอร์เวย์
* เตอร์กิชแอร์ไลน์
* เติร์กเมนิสถานแอร์ไลน์
* ทรานส์แอโร
* ทารอม
* บริติช แอร์เวย์
* บิมานบังกลาเทศแอร์ไลน์
* ปากีสถานอินเตอร์เนชั่นเนลแอร์ไลน์
* มาร์ตินแอร์
* มิดเดิ้ลอีสแอร์ไลน์
* เยเมเนีย
* รอยัลจอร์แดเนียน
* รอยัลบรูไน
* ล็อตโปลิชแอร์ไลน์
* ลุฟต์ฮันซา
* ศรีลังกันแอร์ไลน์
* สิงคโปร์แอร์ไลน์
* อิหร่านอซีมานแอร์ไลน์
* อียิปต์แอร์
* เอติฮัดแอร์เวย์
* เอธิโอเปียนแอร์ไลน์
* แอร์ฟรานซ์
* แอร์อินเดีย
* แอโรเอเชียอินเตอร์เนชั่นเนล

### สายการบินขนส่งสินค้า
* คาร์โกลักซ์
* ไชน่าแอร์ไลน์
* ดอลฟินแอร์
* เติร์กเมนิสถานแอร์ไลน์
* ปากีสถานอินเตอร์เนชั่นเนลคาร์โก
* มาร์ตินแอร์
* ลุฟต์ฮันซาคาร์โก
* เอติฮัดแอร์เวย์

## อ้างอิง

## แหล่งข้อมูลอื่น
* ท่าอากาศยานนานาชาติอาบูดาบี 

ซายิด
หมวดหมู่:สิ่งก่อสร้างในอาบูดาบี
คณะเศรษฐศาสตร์ มหาวิทยาลัยกรุงเทพ

**คณะเศรษฐศาสตร์และการลงทุน มหาวิทยาลัยกรุงเทพ** เดิมเป็นภาควิชาหนึ่งของคณะบริหารธุรกิจ มหาวิทยาลัยกรุงเทพ แต่ในเวลาต่อมา เนื่องจากสาขาวิชาเศรษฐศาสตร์เริ่มมีบทบาทในระบบเศรษฐกิจของประเทศมากขึ้น ในฐานะของสาขาวิชาที่จำเป็นต่อการวางนโยบายทางเศรษฐกิจของรัฐบาล รวมทั้งมีนักเศรษฐศาสตร์ที่มีชื่อเสียงจำนวนมากทั้งในและต่างประเทศ จึงทำให้สาขาวิชาเศรษฐศาสตร์เริ่มเป็นที่จับตามอง

เพื่อตอบสนองความต้องการเรียนในสาขาวิชาเศรษฐศาสตร์ที่มีมากขึ้น และเพื่อผลิตบุคลากรทางด้านเศรษฐกิจให้แก่ประเทศไทย จึงได้มีการก่อตั้งคณะเศรษฐศาสตร์มหาวิทยาลัยกรุงเทพขึ้น ในปี พ.ศ. 2529 โดยเปิดสอนเพียงภาควิชาเดียว คือ ภาควิชาเศรษฐศาสตร์การพัฒนา (Development Economics)

ต่อมาในปี พ.ศ. 2535 ได้มีการเปิดสอนเพิ่มอีกหนึ่งภาควิชา คือ ภาควิชาเศรษฐศาสตร์ระหว่างประเทศ (International Economics)และในปี พ.ศ. 2541 เนื่องจากทางคณะเศรษฐศาสตร์ได้เล็งเห็นถึงความสำคัญของประยุกต์ใช้ความรู้ทางเศรษฐศาสตร์เข้ากับความรู้ด้านธุรกิจ จึงได้ทำการเปิดสอนเพิ่มอีกหนึ่งภาควิชาคือ ภาควิชาเศรษฐศาสตร์ธุรกิจ (Business Economics) 
ในปี พ.ศ. 2552 คณะเศรษฐศาสตร์และการลงทุนได้ดำเนินการปิดหลักสูตรเศรษฐศาสตรบัณฑิต สาขาวิชาเศรษฐศาสตร์การพัฒนา คงเหลือไว้ที่สาขาวิชาเศรษฐศาสตร์ระหว่างประเทศ และสาขาวิชาเศรษฐศาสตร์ธุรกิจ

ในปัจจุบัน คณะเศรษฐศาสตร์และการลงทุนเปิดหลักสูตรปริญญาตรี 1 หลักสูตร ได้แก่ หลักสูตรเศรษฐศาสตรบัณฑิต ซึ่งประกอบไปด้วยกลุ่มวิชาเลือก 3 สาขา ได้แก่ สาขาเศรษฐศาสตร์ระหว่างประเทศ สาขาเศรษฐศาสตร์ธุรกิจ และเศรษฐศาสตร์การเงิน นอกจากนี้ คณะเศรษฐศาสตร์และการลงทุนยังเปิดสอนในระดับปริญญาโท 1 สาขา ได้แก่ หลักสูตรวิทยาศาสตรมหาบัณฑิต สาขาวิชาการเงิน โดยเริ่มเปิดดำเนินการในปี พ.ศ. 2557 โดยเป็นหลักสูตรที่คณะเศรษฐศาสตร์และการลงทุน มหาวิทยาลัยกรุงเทพ ได้ร่วมมือกับธนาคารไทยพาณิชย์ จำกัด (มหาชน) ในการพัฒนาขึ้น เพื่อให้มั่นใจได้ว่าเป็นหลักสูตรที่มีคุณภาพและตรงกับความต้องการของสถานประกอบการอย่างแท้จริง

## หลักสูตร
ปัจจุบัน คณะเศรษฐศาสตร์ มหาวิทยาลัยกรุงเทพ เปิดสอน 3 สาขาวิชา ดังนี้



## แหล่งข้อมูลอื่น
* เว็บไซต์ของคณะเศรษฐศาสตร์ มหาวิทยาลัยกรุงเทพ
* เว็บไซต์ของมหาวิทยาลัยกรุงเทพ

กรุงเทพ
ศเรษฐศาสตร์
การหวีดร้อง

**การหวีดร้อง** () คือการหวีดเสียงร้องเพลงสูงสุดของมนุษย์ โดยมีลักษณะคล้ายการกรีดร้อง
## การใช้ Whistle register
ในดนตรีคลาสสิกของยุโรปมีการใช้ Whistle register ไม่ค่อยมากแต่จะใช้โดยนักร้องโคโลราทูรา โซปราโนโดยร้องได้ที่โน้ตสูงกว่า E6 เช่นใน "Queen of the Night" หรือ "Der Hölle Rache kocht in meinem Herzen" ได้เสียงสูงถึงโน้ต F6

ในดนตรีป็อป มีการใช้กันหลากหลายโดยส่วนมากจะเป็นนักร้องผู้หญิง เช่น มารายห์ แครี, คริสตินา อากีเลรา, มินนี่ ริเปอร์ตัน, อารีอานา กรานเด ส่วนในนักร้องผู้ชายมีการบันทึกจากบันทึกสถิติโลกกินเนสส์ว่า อดัม โลเปซ เป็นผู้ชายที่มีเสียงร้องสูงที่สุดที่ (C#8) มีความกว้างถึง 8 ออกเตฟ 

ส่วนในนักร้องผู้หญิงที่ได้ถูกบันทึกในกินเนสบุ๊คปี 2005 ว่ามีเสียงที่สูงที่สุดในโลก คือ จอร์เจีย บราวน์ (G10 หรือ 25 kHz)

ในประเทศไทยมีนักร้องหญิงที่สามารถใช้ช่องเสียงดังกล่าวได้ เช่น ศรัณย์รัชต์ ดีน, อีฟ ปานเจริญ และ มาลีวัลย์ เจมีน่า เป็นต้น

## อ้างอิง

หมวดหมู่:เทคนิคทางดนตรี
แกลบ

thumb|แกลบ

**แกลบ** () คือ เปลือกแข็งของเมล็ดข้าวที่ได้จากการสีข้าว เป็นส่วนที่เหลือใช้จากการผลิตข้าวสาร เมล็ดมีลักษณะเป็นรูปทรงรี เม็ดยาวสีเหลืองอมน้ำตาล หรือเหลืองนวลแล้วแต่ภูมิประเทศที่มีการปลูกข้าว แกลบประกอบด้วยเซลลูโลส เฮมิเซลลูโลส ลิกนิน และเถ้า และมีซิลิกาในเถ้ามาก แกลบไม่ละลายในน้ำ มีความคงตัวทางเคมี ทนทานต่อแรงกระทำ จึงเป็นตัวดูดซับที่ดีในการบำบัดน้ำเสียที่มีโลหะหนัก การกำจัดโลหะหนักด้วยแกลบมีรายงานว่าสามารถใช้ได้กับ แคดเมียม ตะกั่ว สังกะสี ทองแดง โคบอลต์ นิกเกิลและเงิน โดยใช้ได้ทั้งในรูปที่ทำและไม่ทำปฏิกิริยากับสารเคมี สารเคมีที่นิยมใช้ทำปฏิกิริยากับแกลบเพื่อให้ดูดซับโลหะมากขึ้นคือ โซเดียมไฮดรอกไซด์ โซเดียมคาร์บอเนตและอีพิคลอโรไฮดริน

## การใช้ประโยชน์
นอกจากการนำแกลบข้าวไปใช้เป็นเชื้อเพลิงต่างๆแล้ว ยังสามารถนำไปผสมกับวัสดุอื่นๆทำเป็นวัสดุก่อสร้างแล้ว แกลบข้าวยังถูกนำไปผลิตเป็นขี้เถ้าแกลบ (Rice Husk Ash) เพื่อนำไปใช้ประโยชน์ ส่วนประกอบหลักของขี้เถ้าแกลบ คือ ซิลิกา (SiO2) สามารถนำไปทำให้บริสุทธิ์ด้วยกระบวนการทางเคมี และการเผาที่อุณหภูมิสูง ซิลิกาในขี้เถ้าแกลบมีทั้งที่เป็น ซิลิกาผลึก (Crystalline Silica) ซิลิกาผลึกสามารถแบ่งย่อยเป็นหลายชนิดตามความแตกต่างของรูปร่าง ลักษณะผลึกและความหนาแน่นของซิลิกา รูปร่างของผลึกมีหลายแบบ เช่น สามเหลี่ยม สี่เหลี่ยม หกเหลี่ยม สี่เหลี่ยมลูกบาศก์และเส้นยาว และซิลิกาอสัณฐาน (Amorphous Silica) ซึ่งเป็นซิลิกาที่มีรูปร่างไม่เป็นผลึก (Non-crystalline Silica)
สรรพคุณ ลดกลิ่น จากคอกวัว นำมาทำปุ๋ยได้

### ด้านการเกษตร
* ใช้ผสมเพื่อปรับสภาพดิน
* ใช้ทำปุ๋ยหมัก
* ใช้กันความชื้นในคอกสัตว์
* ใช้เป็นส่วนผสมการผลิตซีเมนต์

### ด้านการก่อสร้าง
* เป็นส่วนผสมในการทำอิฐ
* เมื่อเผาเป็นถ่านแล้วเพิ่มสารเคมีบางประเภทใช้เป็นวัสดุถมในงานถนน

### ด้านพลังงานและอุตสาหกรรม
* ใช้เป็นเชื้อเพลิง
* เผาเป็นเถ้าขาว จนมีคุณสมบัติเป็นด่าง ใช้เป็นส่วนผสมของสบู่ ยาสระผม และน้ำยาล้างจาน เป็นต้น
* ใช้ทำแท่งถ่านอัดขี้เถ้าแกลบ เพื่อเป็นเชื้อเพลิง
* ใช้ดูดซับก๊าซจากกระบวนการผลิตทางด้านอุตสาหกรรม.

## อ้างอิง

## แหล่งข้อมูลอื่น
*  การดูดซับก๊าซจากกระบวนการหลอมพลาสติกในโรงงานพลาสติกโดยใช้วัสดุเหลือใช้จากการเกษตรเปรียบเทียบกับถ่านกัมมันต์ 
*  ทางเลือกในการใช้เชื้อเพลิงในปัจจุบันของประเทศไทย  

;วิทยานิพนธ์
**  สุรัส ตั้งไพฑูรย์, *"การวิเคราะห์ความเป็นไปได้โครงการการจัดตั้งโรงไฟฟ้าขนาดเล็กโดยใช้แกลบเป็นเชื้อเพลิง"*, สถาบันบัณฑิตพัฒนบริหารศาสตร์. คณะพัฒนาการเศรษฐกิจ, 2540.
** อภิสิทธิ์ เฉลิมวัย, *"การศึกษาความคุ้มค่าในการลงทุนโครงการโรงไฟฟ้าชีวมวลเชื้อเพลิงแกลบในจังหวัดบุรีรัมย์"*, สถาบันบัณฑิตพัฒนบริหารศาสตร์. คณะพัฒนาการเศรษฐกิจ, 2546.

หมวดหมู่:ขยะ
หมวดหมู่:เกษตรกรรม
หมวดหมู่:วัสดุก่อสร้าง
หมวดหมู่:ข้าว
นีโกลา เวนโตลา

**นิโกลา เวนโตลา** ()  เกิดเมื่อวันที่ 24 พฤษภาคม ค.ศ.  1978 เป็นนักฟุตบอลเล่นในต่ำแหน่งกองหน้าและเคยติดทีมชาติอิตาลีมาแล้ว แต่ไม่มีโอกาสประเดิมสนามสักที เริ่มเล่นฟุตบอลครั้งแรกกับสโมสรบารีในปี ค.ศ.  1994 ก่อนย้ายไปอตาลันต้า

หมวดหมู่:นักฟุตบอลชาวอิตาลี
หมวดหมู่:บุคคลจากบารี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:นักฟุตบอลในโอลิมปิกฤดูร้อน 2000
มัสซีโม ออดโด

**มัสซิโม่ ออดโด**  (Massimo Oddo)  เกิดเมื่อวันที่  14 มิถุนายน ค.ศ. 1976 ต่ำแหน่งกองหลังฝั่งขวา ปัจจุบันเล่นให้กับสโมสร เอซี มิลาน ในอิตาลี

หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2006
หมวดหมู่:บุคคลจากแคว้นอาบรุซโซ
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
อาเลสซันโดร กอสตากูร์ตา

**อาเลสซันโดร กอสตากูร์ตา**  ()  เกิดเมื่อวันที่ 24 เมษายน พ.ศ. 2509 ที่เมืองโอราโก้ วาเรเซ่ โดยเล่นตำแหน่งกองหลัง เคยติดทีมชาติอิตาลีและเล่นให้กับสโมสรเอซี มิลาน เพียงสโมสรเดียว ตั้งแต่ปี พ.ศ. 2530 จนถึงปี พ.ศ. 2550 ตั้งแต่ฤดูกาล 2007-08 คอสตาคูร์ตาทำงานร่วมกับเมาโร ทัสซอตติในตำแหน่งผู้ช่วยของคาร์โล อันเชล็อตติ

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นเอซี มิลาน
หมวดหมู่:บุคคลจากแคว้นลอมบาร์เดีย
หมวดหมู่:นักฟุตบอลทีมชาติอิตาลี
องค์การปลดปล่อยสหปัตตานี

**องค์การปลดปล่อยสหปัตตานี** หรือ **พูโล** ( หรือ PULO) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อน ๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น

พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร

## การแยกตัวเป็นพูโลเก่าและพูโลใหม่
พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532

### พูโลใหม่
ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญลักษณ์ขององค์กร จน พ.ศ. 2536 หะยีดาโอ๊ะ ท่าน้ำ กับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net

### พูโลเก่า
กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร 

### พูโลผสม
ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก 

## อ้างอิง

*  ธันวาคม 2547. .

## แหล่งข้อมูลอื่น
* เว็บไซต์พูโล
* วิเคราะห์พูโล
* พูโลและการก่อการร้าย 

หมวดหมู่:ขบวนการแบ่งแยกดินแดนปัตตานี
หมวดหมู่:การก่อการร้ายในประเทศไทย
หมวดหมู่:การก่อการร้ายอิสลาม
หมวดหมู่:องค์การญิฮาด
หมวดหมู่:ความไม่สงบในชายแดนภาคใต้ของประเทศไทย
หมวดหมู่:กลุ่มกบฏในประเทศไทย
หมวดหมู่:องค์การที่ก่อตั้งในปี พ.ศ. 2511
จันลูกา ซัมบรอตตา

**จันลูกา ซัมบรอตตา** () เกิดเมื่อวันที่ 19 กุมภาพันธ์ ค.ศ. 1977 ประเทศอิตาลี เป็นนักฟุตบอลตำแหน่งกองหลังฝั่งซ้ายและขวา ส่วนมากจะอยู่ทางซ้ายคอยเติมเกมรุกให้กับทีม 

ซัมบรอตตาเริ่มเล่นฟุตบอลอาชีพครั้งแรกเมื่ออายุ 17 ปี ในปี ค.ศ. 1994 เล่นให้กับสโมสรฟุตบอลโกโม ในบ้านเกิดซึ่งอยู่ในลีกเซเรียบี ซึ่งเขาได้ลงเล่นเพียงแค่ 1 นัดเท่านั้น ในปี ค.ศ. 1995 โกโมตกชั้นไปอยู่เซเรียชิ 1 ซัมบรอตตาก็กลายเป็นตัวหลักของทีมในฤดูกาล 1995-1996 และ 1996-1997 เขาลงสนามไปทั้งหมด 47 นัด ทำได้ 6 ประตู

ในปี ค.ศ. 1997 ซัมบรอตตาได้เล่นในลีกสูงสุดครั้งแรกในเซเรียอา โดยทีมบารีดึงตัวไปร่วมทีมและเป็นกำลังหลักช่วยให้ทีมบารีขึ้นชั้นไปเล่นในเซเรียอาได้สำเร็จ ซัมบรอตตาเล่นทางฝั่งซ้าย และยิงได้ 2 ประตู จากการเล่น 27 นัด ในเกมเซเรียอาครั้งแรกของเขา ในปี ค.ศ. 1999 ซัมบรอตตาติดทีมชาติอิตาลีอายุต่ำกว่า 21 ปี และได้เป็นกัปตันทีมครั้งแรก ในนัดอุ่นครั้งพบกับทีมชาตินอร์เวย์ เขาเป็นผู้เล่นที่ติดทีมชาติคนแรกในรอบ 50 ปีของสโมสรบารี ในฤดูกาล 1998-1999 ซัมบรอตตาได้ลงเล่น 32 นัด ทำได้ 4 ประตู ทำทีมใหญ่อย่างยูเวนตุสสนใจเป็นอย่างมากและได้ยื่นซื้อด้วยค่าต้ว 15.85 ล้านปอนด์

หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:บุคคลจากแคว้นลอมบาร์เดีย
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 2000
หมวดหมู่:ปีกฟุตบอล
ห้างสรรพสินค้าโรบินสัน

thumb|250px|โรบินสัน ไลฟ์สไตล์

**ห้างสรรพสินค้าโรบินสัน** () เป็นธุรกิจห้างสรรพสินค้าแห่งหนึ่งของ บริษัท เซ็นทรัล รีเทล คอร์ปอเรชั่น จำกัด (มหาชน) ก่อตั้งโดย คุณมานิต อุดมคุณธรรม ซึ่งปัจจุบันเป็นประธานกรรมการบริหาร บริษัท โฮม โปรดั๊กซ์ เซ็นเตอร์ (Homepro) และบริษัทน้ำแร่ 6TY  และ กมลพันธ์ ศิริพรรณพร ในนามของ บริษัท โรบินสัน จำกัด (มหาชน) (บริษัท ห้างสรรพสินค้าโรบินสัน จำกัด (มหาชน) ในอดีต) เริ่มดำเนินธุรกิจในปีพ.ศ. 2522 โดยเปิดสาขาแรกที่สยามสแควร์ จากนั้นเปิดสาขาอย่างต่อเนื่องทั้งในกรุงเทพมหานคร และต่างจังหวัด และได้จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ แต่แล้วบริษัทกลับประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล โดยเซ็นทรัล รีเทล คอร์ปอเรชั่น เข้ามาถือหุ้นใหญ่เมื่อปี พ.ศ. 2538 จนกระทั่งใน พ.ศ. 2562 กลุ่มเซ็นทรัลได้ตัดสินใจยื่นคำร้องขอเพิกถอนหลักทรัพย์ของโรบินสัน เพื่อควบรวมกิจการ และให้เซ็นทรัล รีเทล คอร์ปอเรชั่น เข้าจดทะเบียนในตลาดหลักทรัพย์แห่งประเทศไทยแทน

ภายหลังการควบรวมกิจการโดยเซ็นทรัลรีเทลใน พ.ศ. 2562 ห้างสรรพสินค้าโรบินสันได้ถูกโอนให้มาอยู่ภายใต้การบริหารของ บริษัท สรรพสินค้าเซ็นทรัล จำกัด หรือห้างสรรพสินค้าเซ็นทรัล ปัจจุบันประกอบธุรกิจทั้งในส่วนห้างสรรพสินค้าภายใต้ชื่อ โรบินสัน และศูนย์การค้าภายใต้ชื่อ "โรบินสัน ไลฟ์สไตล์" มีสาขาในประเทศไทยประกอบด้วยกรุงเทพฯ-ปริมณฑล และ ต่างจังหวัด นอกจากนี้ยังเปิดให้บริการสาขาในต่างประเทศคือประเทศเวียดนาม อีกด้วย

## สาขาของโรบินสัน
thumb|250px|ห้างสรรพสินค้าโรบินสัน สาขารังสิต ในเดือนตุลาคม พ.ศ. 2564
thumb|250px|ห้างสรรพสินค้าโรบินสัน สาขาอุบลราชธานี ในเดือนพฤษภาคม พ.ศ. 2565
thumb|250px|โรบินสัน ไลฟ์สไตล์ สมุทรปราการ ในเดือนพฤษภาคม พ.ศ. 2564

*เรียงตามวันที่เริ่มเปิดดำเนินการ*

### กรุงเทพมหานครและปริมณฑล

### ภูมิภาค

### ต่างประเทศ
*หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ*

## อดีตสาขาของโรบินสันที่ยุติการดำเนินการ
*เรียงตามวันที่ปิดบริการ*

## อ้างอิง

## แหล่งข้อมูลอื่น
* Robinson Department Store
*http://robins.listedcompany.com/ 

หมวดหมู่:ห้างสรรพสินค้าในประเทศไทย
หมวดหมู่:ห้างสรรพสินค้าในประเทศเวียดนาม
หมวดหมู่:กลุ่มเซ็นทรัล
หมวดหมู่:บริษัทไทยที่ก่อตั้งในปี พ.ศ. 2522
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
อะแพชีเอชทีทีพีเซิร์ฟเวอร์

**อะแพชีเอชทีทีพีเซิร์ฟเวอร์** () คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ 

ที่มาของชื่อ *Apache* มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง

## ความสามารถ
การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน โพรโทคอล https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์ **' แต่หลังจากใช้ mod_rewrite จะทำให้สั้นลง กลายเป็น **' ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* Apache webserver คืออะไร

หมวดหมู่:ซอฟต์แวร์ในปี พ.ศ. 2538
หมวดหมู่:ซอฟต์แวร์บนยูนิกซ์
หมวดหมู่:มูลนิธิซอฟต์แวร์อะแพชี
หมวดหมู่:ซอฟต์แวร์เว็บเซิร์ฟเวอร์เสรี
หมวดหมู่:เว็บเซิร์ฟเวอร์
ฟุตบอลชิงแชมป์แห่งชาติอาเซียน 2007

ในการแข่งขันอาเซียนฟุตบอลแชมเปียนชิพ 2006 นี้ได้เริ่มเปลี่ยนชื่อจาก "ไทเกอร์คัพ" เดิม มาเป็น อาเซียนฟุตบอลแชมเปียนชิพขึ้น โดยจะจัดรอบคัดเลือก ระหว่างวันที่ 12 พฤศจิกายน พ.ศ. 2549 และรอบสุดท้ายขึ้นในระหว่างวันที่ 12 มกราคม - 4 กุมภาพันธ์ พ.ศ. 2550 (โดยรอบคัดเลือกแข่งขัน พฤศจิกายน 2549)  ซึ่งประเทศไทยร่วมกับสิงคโปร์เป็นเจ้าภาพ มีประเทศร่วมเข้าแข่งขันทั้งหมด 11 ประเทศ โดย 6 ประเทศ ได้แก่ ไทย พม่า มาเลเซีย เวียดนาม สิงคโปร์ และ อินโดนีเซีย เข้ามารอในรอบสอง ในขณะที่อีก 5 ประเทศ ได้แก่ ลาว, ฟิลิปปินส์, บรูไน (ใช้ทีมแชมป์ภายในประเทศ QAF FC เล่นแทน), ติมอร์ตะวันออก และ กัมพูชา ที่ต้องแข่งขันรอบคัดเลือก โดย ลาว และ ฟิลิปปินส์ ได้ผ่านรอบคัดเลือกมาร่วมแข่งขัน ครบ 8 ทีม

### รอบคัดเลือก
----




### รอบแบ่งกลุ่ม

#### กลุ่มเอ
* All matches played in Thailand.
* Times listed are UTC+7

----

----

#### กลุ่มบี
* All matches played in สิงคโปร์.
* Times listed are UTC+8

----

----

### รอบแพ้คัดออก
ในรอบนี้จะแข่งขันแบบเหย้า-เยือนแต่จะไม่ใช้กฎประตูทีมเยือน ถ้าผลการแข่งขันเสมอกันจะต่อเวลาพิเศษและดวลลูกโทษ

#### รอบรองชนะเลิศ
;เลกแรก

;เลกที่สอง

*สิงคโปร์[[การดวลลูกโทษ|ดวลลูกโทษ]]ชนะ 5–4 หลังเสมอกัน 2–2*

*ไทยชนะด้วยผลรวม 2–0*

#### รอบชิงชนะเลิศ
;เลกแรก

;Second Leg

*สิงคโปร์ชนะด้วยผลรวม 3–2*

## รางวัลพิเศษ

## ผู้ทำประตู
;10 ประตู
*  โนะฮ์ อาลัม ชะฮ์

;4 ประตู
*  พิพัฒน์ ต้นกันยา
*  ฟาน ทัญ บิ่ญ

;3 ประตู
*  ศรายุทธ ชัยคำดี
*  เล กง วิญ

;2 ประตู

*  อาเต็ป รีซัล
*  ซักตียาวัน ซีนากา

*  ไฮรุดดิน โอมาร์
*  ไครุล อัมรี

*  มูฮัมมัด รีดวน
*  เหงียน วัน เบี๋ยน

;1 ประตู

*  อิลฮัม จายา เกอซูมา
*  ซาเอนัล อารีฟ
*  Sounthalay Saysoungkham
*  โมฮัมมัด ฮาร์ดี จาอาฟาร์

*  เอ็ดดี เฮ็ลมี อับดุล มานัน
*  โมฮัมมัด นีซารุดดิน ยูซฟ
*  ซีตูวี่น
*  ชะฮ์ริล อีชัก

*  อีตีมี ดิกสัน
*  อินดรา ซะฮ์ดิน ดาอุด
*  ฟะฮ์รูดิน มุซตาฟิช

;การทำเข้าประตูตัวเอง
*  ซูปาร์ดี นาซีร์ (ในนัดที่พบกับเวียดนาม)
*  อันโตน เดล โรซารีโอ (ในนัดที่พบกับมาเลเซีย)

## สถิติทีม
ตารางแสดงผลงานของทุกทีม

หมวดหมู่:ฟุตบอลชิงแชมป์แห่งชาติอาเซียน
หมวดหมู่:การแข่งขันฟุตบอลนานาชาติที่ประเทศไทยเป็นเจ้าภาพ
หมวดหมู่:ฟุตบอลไทยในปี พ.ศ. 2550
หมวดหมู่:การแข่งขันกีฬาในกรุงเทพมหานคร
นามแฝง

**นามแฝง** ( *ชื่อปลอม*) หมายถึง ชื่อที่ปรุงแต่งหรือตั้งขึ้น เพื่อใช้เรียกแทนชื่อจริงของบุคคลเป็นการส่วนตัว บางครั้งนามแฝงสามารถใช้อ้างถึงบุคคลในทางกฎหมายได้ บุคคลที่มีชื่อเสียงบางคนอาจใช้นามแฝงในการแสดงหรือการเขียนหนังสือมากกว่าใช้ชื่อจริงของตน

## ดูเพิ่ม
* ฉายา (epithet)
* ชื่อเล่น (nickname)
* นามปากกา (pen name)


หมวดหมู่:การเล่นคำ
ฉายา

**ฉายา** () หมายถึง ชื่อเล่นหรือคำพรรณนา ประกอบหรือเกิดขึ้นแทนชื่อและสามารถใช้งานได้ทั่วไป เช่น แพลลัสอะธีนา, โฟบัสอะพอลโล, พระเจ้าอัลเฟรดมหาราช และ สุลัยมานผู้เกรียงไกร

## ดูเพิ่ม
* นามแฝง (alias, pseudonym)
* ชื่อเล่น (nickname)
* นามปากกา (pen name)

## อ้างอิง

หมวดหมู่:คำนำหน้าชื่อ
แพะ

**แพะ** () เป็นชนิดย่อยของแพะที่ทำให้เชื่องจากแพะป่าในเอเชียตะวันตกเฉียงใต้และยุโรปตะวันออก อยู่ในสกุล Capra และสัมพันธ์ใกล้ชิดกับแกะเพราะต่างอยู่ในวงศ์ย่อยแกะและแพะ (Caprinae) ในวงศ์วัวและควาย (Bovidae) เหมือนกัน มีแพะกว่า 300 สายพันธุ์ แพะเป็นชนิดสัตว์เชื่องที่เก่าแก่ที่สุดชนิดหนึ่ง ใช้เอานม เนื้อ ขนและหนังในหลายบริเวณของโลก ในปี พ.ศ. 2554 มีแพะกว่า 924 ล้านตัวทั่วโลก ตามข้อมูลขององค์การอาหารและการเกษตรแห่งสหประชาชาติ

## อ้างอิง

## แหล่งข้อมูลอื่น

หมวดหมู่:สัตว์เชื่อง
หมวดหมู่:วงศ์ย่อยแกะและแพะ
หมวดหมู่:เนื้อสัตว์
หมวดหมู่:ปศุสัตว์

หมวดหมู่:นม
เดอะซิมส์: สัตว์เลี้ยงแสนรู้

**เดอะซิมส์ สัตว์เลี้ยงแสนรู้** () เป็นภาคเสริมของเกมเดอะซิมส์ ต่อจากวัยรักพักร้อน พัฒนาโดย บริษัท Maxis/EA เขียนโดย แม็กซิส/บริษัทอีเอ ซึ่งเป็นประเภทเกมจำลอง ผลิตเมื่อ 23 กันยายน พ.ศ. 2545 (ค.ศ. 2002) สิ่งที่เพิ่มเข้ามาในภาคนี้คือระบบสัตว์เลี้ยง ระบปฏิสัมพันธ์ต่าง ๆ ไอเท็ม และย่านที่พักอาศัยที่ใหญ่ขึ้น 

## สัตว์เลี้ยง
ผู้เล่นสามารถซื้อสัตว์เลี้ยงได้จากย่านเมืองเก่าของประเทศซิมส์ ซึ่งสามารถซื้อสัตว์เลี้ยงมาเพิ่มเป็นสมาชิกของครอบครัวได้ 2 ชนิด เคือ แมว และสุนัข ซึ่งสัตว์ทั้งสองชนิดจะมีสิทธิ์ใช้นามสกุลของผู้เล่นด้วย และสัตว์เลี้ยงอื่น ๆ ที่ไม่ได้เพิ่มเป็นสมาชิกของครอบครัวแต่ก็สามารถเลี้ยงดูมันได้ คือ ปลา นก เต่า และอีกัวนา (มีนกบางชนิดสามารถซื้อได้ในบ้านของผู้เล่น)

## คะแนนทักษะของสัตว์เลี้ยง
เมื่อเราซื้อสุนัขหรือแมวมาเป็นสมาชิกในครอบครัวแล้ว เราสามารถฝึกฝนมันเพื่อเพิ่มคะแนนทักษะของสัตว์เลี้ยง ซึ่งส่งผลต่ออุปนิสัยของตัวสัตว์เลี้ยง ในย่านเมืองเก่านั้นยังมีสถานที่ประกวดสัตว์เลี้ยงจำพวกแมวและสุนัข หากชาวซิมส์มีสัตว์เลี้ยงที่มีคะแนนทักษะสูงพอ ก็สามารถขว้าถ้วยรางวัลในการประกวดได้

## สัตว์เลี้ยงในเรื่อง
สัตว์เลี้ยงที่สามารถหาซึ้อได้ที่อาคารสวรรค์สัตว์เลี้ยงในย่านเมืองเก่า 

;แมว
* แมววิเชียรมาศ
* แมวเปอร์เซียน
* แมวดำ
* แมวแทบบี
* แมวคาลิโค หรือ เทอร์ทอยซีเชลล์
* ฯลฯ

;สุนัข
* สุนัขเยอรมันเชฟเฟิร์ด
* สุนัขโกลเดนรีทรีฟเวอร์
* สุนัขเกรตเดน 
* สุนัขพูเดิล
* สุนัขบีเกิล 
* สุนัขดัลเมเชียน 
* สุนัขออสเตรเลียนเชพเฟิร์ด
* สุนัขไอริชแซทเทอร์
* สุนัขบอสทันเทอร์เรอร์
* สุนัขสกอตติชเทอร์เรอร์ 
* สุนัขบอกเซอร์
* ฯลฯ

## สัตว์เลี้ยงอื่น ๆ
* นก ได้แก่ นกแก้ว และนกหงส์หยก (ขนาดเล็ก) โดยสามารถซื้อนกขนาดใหญ่ได้ที่บ้านของผู้เล่น
* กิ้งก่าอีกัวนา
* ปลา
* เต่า

## ตัวละครพิเศษ
* แรคคูน เป็นสัตว์ NPC เช่นเดียวกับหมี ซึ่งมีโอกาสสุ่มมาที่บ้านของชาวซิมส์ มันจะไม่ทำความเสียหายใด ๆ แต่จะสร้างความรำคาญโดยการปัสสวะเรี่ยราดบริเวณบ้าน แต่หากคุณเลี้ยงสุนัขหรือแมวไว้ พวกมันจะทำการต่อสู้กับแรคคูนให้ออกไปจากพื้นที่ 

หมวดหมู่:เดอะซิมส์
สงครามประกาศอิสรภาพเม็กซิโก

**สงครามประกาศเอกราชเม็กซิโก** (Mexican War of Independence) สงครามนี้เริ่มต้นเมื่อวันที่ 16 กันยายน พ.ศ. 2353 ถึง 24 สิงหาคม พ.ศ. 2364 เพื่อประกาศเอกราชจากสเปนที่มายึดครองดินแดนเม็กซิโก สงครามเริ่มขึ้นจากความคิดของ พระชาวแพริชชื่อ มิเกล ฮิดัลโก (Miguel Hidalgo)

## ประวัติ

## จุดเริ่มต้น

## ประกาศเอกราช

## ดูเพิ่ม

* Afro-Mexicans in the Mexican War of Independence
* List of wars involving Mexico
* Spanish reconquest of Mexico

## อ้างอิง

## บรรณานุกรม
*
* Benjamin, Thomas. (2000). *Revolución: Mexico's Great Revolution as Memory, Myth, and History* (University of Texas Press). ISBN 978-0-292-70880-8
*
* Hamill, Jr. Hugh M. "Early Psychological Warfare in the Hidalgo Revolt," *Hispanic American Historical Review* (1961) 41#2 pp.&nbsp;206–235 in JSTOR
* 
*
*
* 
*

## แหล่งข้อมูลอื่น
*Chieftains of Mexican Independence 

หมวดหมู่:สงครามประกาศอิสรภาพ
หมวดหมู่:สงครามยุคใหม่
หมวดหมู่:สงครามประกาศเอกราชลาตินอเมริกา
หมวดหมู่:ประวัติศาสตร์เม็กซิโก
เหอเฝย์

**เหอเฝย์** () เมืองหลวงของมณฑลอานฮุย ประเทศจีน ความหมายของชื่อเมือง คือ จุดบรรจบของแม่น้ำเฝย์ ชื่อเก่า คือ **หลูโจว** (庐州)

## อ้างอิง

หมวดหมู่:นครในมณฑลอานฮุย
หมวดหมู่:เมืองหลวงของมณฑลในประเทศจีน
หลานโจว

**หลานโจว** (; ไปรษณีย์: Lan-chou/Lan Chow) เป็นเมืองหลวงและเมืองที่ใหญ่ที่สุดของมณฑลกานซู่ ภาคตะวันตกเฉียงเหนือของจีน ในวันที่ 31 ธันวาคม ค.ศ. 2019 มีประชากรอาศัยอยู่ในหลานโจว 3,790,900 คน โดยอาศัยอยู่ในเขตเมือง 3,072,100 คน

## ประวัติศาสตร์
มีการตั้งหลักปักฐานในบริเวณนี้มาตั้งแต่ราชวงศ์ฮั่น และมีประวัติศาสตร์ประมาณ 2,000 ปี เดิมถูกเรียกว่าเมืองสีทอง เป็นทางผ่านที่สำคัญของเส้นทางสายไหม และถูกป้องกันการรุกรานโดยกำแพงเมืองจีน

## ภูมิศาสตร์

### ภูมิอากาศ
ภูมิอากาศเป็นแบบกึ่งแห้ง จัดอยู่ในเขตหนาว (Köppen *BSk*)

### มลพิษ
หลานโจว เป็นหนึ่งในเมืองที่มีมลพิษมากที่สุดในจีน อากาศแย่จนบางเวลาไม่สามารถเห็นภูเขาหลานซาน (Lanshan) ซึ่งตั้งอยู่ทางใต้ของเมือง เมืองถูกตั้งอยู่ในหุบเขาแคบและโค้ง ซึ่งทำให้อากาศไม่ถ่ายเท หลานโจวยังเป็นที่ตั้งของโรงงานมากมาย รวมถึงการโรงงานแปรรูปปิโตรเลียม และได้รับผลกระทบจากพายุฝุ่นซึ่งพัดพามาจากทะเลทรายโกบี โดยเฉพาะในฤดูหนาวและฤดูใบไม้ผลิ

## เขตการปกครอง

## ภาพ

Landzhou 07-2005.jpg|thumb|left|เมืองหลานโจว
Lanzhou-rio-amarillo-baita-shan-d03.jpg|thumb|left|แม่น้ำสีเหลืองเห็นจากสวนสาธารณะของสถูปสีขาว


## อ้างอิง

**บรรณานุกรม**

* Cheung, Raymond. *OSPREY AIRCRAFT OF THE ACES 126: Aces of the Republic of China Air Force*. Oxford: Bloomsbury Publishing Plc, 2015. .
* 徐 (Xú), 露梅 (Lùméi). *隕落 (Fallen): 682位空军英烈的生死档案 - 抗战空军英烈档案大解密 (A Decryption of 682 Air Force Heroes of The War of Resistance-WWII and Their Martyrdom)*. 东城区, 北京， 中国: 团结出版社, 2016. .

## แหล่งข้อมูลอื่น

* เว็บไซต์นครหลานโจว
* แผนที่นครหลานโจว 
* 

หมวดหมู่:นครในมณฑลกานซู่
หมวดหมู่:เมืองหลวงของมณฑลในประเทศจีน
ราชวงศ์ทิวเดอร์

**ราชวงศ์ทิวเดอร์** หรือ **ราชวงศ์ทูเดอร์** () เป็นราชวงศ์ซึ่งมีเชื้อสายระหว่างเวลส์กับฝรั่งเศส และครองราชบัลลังก์อังกฤษ โดยสืบเชื้อสายมาจากตระกูลทิวเดอส์แห่งเพนมีนิดด์ (Tudors of Penmynydd) กับกาตรีนแห่งฝรั่งเศส (Catherine de France) ราชวงศ์ทิวเดอร์เป็นใหญ่ในราชอาณาจักรอังกฤษและเมืองขึ้นซึ่งรวมถึงเวลส์อันเป็นดินแดนบรรพบุรุษและลอร์ดชิปแห่งไอร์แลนด์ซึ่งภายหลังกลายเป็นราชอาณาจักรไอร์แลนด์ โดยสืบทอดอำนาจจากราชวงศ์แพลนแทเจอนิต (Plantagenet) และมีผู้สืบทอดอำนาจต่อ คือ ราชวงศ์สทิวเวิร์ต (Stuart)

ในช่วงตั้งแต่ ค.ศ. 1485 ถึง 1603 ราชวงศ์ทิวเดอร์มีกษัตริย์หกพระองค์ คือ เฮนรีที่ 7 เฮนรีที่ 8 เอ็ดเวิร์ดที่ 6 เลดีเจน เกรย์ แมรีที่ 1 และเอลิซาเบธที่ 1 โดยพระองค์แรก คือ เฮนรีที่ 7 นั้นสืบเชื้อสายทางพระมารดามาจากราชวงศ์แลงแคสเตอร์ (Lancaster) ซึ่งเป็นสายย่อยของราชวงศ์แพลนแทเจอนิต และขึ้นสู่อำนาจหลังเกิดสงครามดอกกุหลาบ (Wars of the Roses) ในช่วง ค.ศ. 1455–1487 ซึ่งทำให้สายแลงแคสเตอร์หมดสิ้นทายาทในสายบุรุษ เฮนรีที่ 7 จึงได้อาศัยเชื้อสายฝั่งมารดาขึ้นเป็นท้าชิงราชบัลลังก์และได้ราชบัลลังก์ไปด้วยสิทธิของผู้ชนะ (right of conquest) หลังจากมีชัยในยุทธการที่บอสเวิร์ธฟิลด์ (Battle of Bosworth Field) เมื่อวันที่ 22 สิงหาคม ค.ศ. 1485 จากนั้น เฮนรีที่ 7 สร้างความมั่นคงให้แก่สถานะของพระองค์ด้วยการเสกสมรสกับเอลิซาเบธแห่งยอร์ก (Elizabeth of York) พระธิดาของเอ็ดเวิร์ดที่ 4 แห่งราชวงศ์ยอร์ก (York) ซึ่งเป็นคู่แข่งของราชวงศ์แพลนแทเจอนิต จึงเป็นอันหลอมรวมในเชิงสัญลักษณ์ให้กลุ่มต่าง ๆ ที่ชิงอำนาจกันเข้าเป็นราชวงศ์ใหม่ คือ ทิวเดอร์

ราชวงศ์ทิวเดอร์ขยายอำนาจออกไปพ้นดินแดนที่เป็นประเทศอังกฤษในปัจจุบัน โดยสามารถผนวกอังกฤษเข้ากับราชรัฐเวลส์ใน ค.ศ. 1542 ด้วยการออกกฎหมายในพระราชบัญญัติเวลส์ ค.ศ. 1535 และ 1542 (Laws in Wales Acts 1535 and 1542) ทั้งยังสามารถยืนยันอำนาจของอังกฤษเหนืออาณาจักรไอร์แลนด์ด้วยการออกพระราชบัญญัติพระมหากษัตริย์ไอร์แลนด์ ค.ศ. 1542 (Crown of Ireland Act 1542) ราชวงศ์ทิวเดอร์ยังอ้างสิทธิของอังกฤษเหนือราชบัลลังก์แห่งราชอาณาจักรฝรั่งเศส ถึงแม้ว่าจะไม่มีกษัตริย์ทิวเดอร์พระองค์ใดที่ทำให้ข้ออ้างนั้นเป็นจริงได้ก็ตาม ซึ่งรวมถึงเฮนรีที่ 8 ผู้ทรงเปิดศึกกับฝรั่งเศสเพื่อชิงบัลลังก์ฝรั่งเศส แต่เมื่อสิ้นเฮนรีที่ 8 แล้ว แมรีที่ 1 ผู้เป็นพระธิดา ก็สิ้นอำนาจในดินแดนฝรั่งเศสทั้งหมดเป็นการถาวรเมื่อเมืองกาเล (Calais) แตกใน ค.ศ. 1558

โดยรวมแล้ว กษัตริย์ทิวเดอร์ครองดินแดนได้เพียง 100 ปีกว่า และเฮนรีที่ 8 เป็นพระโอรสพระองค์เดียวของเฮนรีที่ 7 ที่มีพระชนม์อยู่จนถึงวัยผู้ใหญ่ ปัญหาหลักในทางการเมืองของยุคทิวเดอร์ คือ การสืบทอดราชบัลลังก์ (ซึ่งรวมถึงสิทธิในการเสกสมรสและเป็นทายาทของราชสตรี) และการปฏิรูปอังกฤษ (English Restoration) ในทางศาสนา ซึ่งส่งผลกระทบต่อสถาบันกษัตริย์ในกาลข้างหน้า ครั้นเอลิซาเบธที่ 1 สิ้นพระชนม์โดยไร้ราชบุตร ราชวงศ์สทิวเวิร์ตจากสกอตแลนด์จึงได้เข้ามาสืบทอดอำนาจแทนผ่านการหลอมรวมราชบัลลังก์ (Union of the Crowns) เมื่อวันที่ 24 มีนาคม ค.ศ. 1603 กษัตริย์สทิวเวิร์ตพระองค์แรกที่ได้เสวยราชย์ในประเทศอังกฤษ คือ เจมส์ที่ 6 และที่ 1 ผู้สืบเชื้อสายมาจากมาร์เกอริต ทิวเดอร์ (Margaret Tudor) พระธิดาของเฮนรีที่ 8 ที่เสกสมรสกับเจมส์ที่ 4 แห่งสกอตแลนด์ตามความในสนธิสัญญาว่าด้วยสันติภาพชั่วนิรันดร์ (Treaty of Perpetual Peace) เมื่อ ค.ศ. 1502

## อ้างอิง

หมวดหมู่:ราชวงศ์ทิวเดอร์
หมวดหมู่:ราชสำนักอังกฤษ
หมวดหมู่:สหราชอาณาจักร
หมวดหมู่:อังกฤษสมัยทิวเดอร์
สตาร์เวิลด์

**สตาร์เวิลด์** (Star World) เป็นช่องรายการบันเทิงที่ออกอากาศในภาษาอังกฤษ รายการส่วนใหญ่ในช่องรายการนี้นำมาจากอเมริกา และจากอังกฤษ สตาร์เวิลด์ออกอากาศหลายประเทศทั่วเอเชีย รวมไปถึงตะวันออกกลาง ซึ่งในประเทศไทยสามารถรับชมได้ผ่านทาง GOOD TV จากเนกซ์สเตป

## ประวัติ
ก่อนที่ช่องรายการนี้จะใช้ชื่อ STAR World, STAR Plus เคยเป็นช่องรายการบันเทิงที่ออกอากาศในภาษาอังกฤษของ STAR มาก่อนซึ่งได้ออกอากาศมาตั้งแต่ ค.ศ. 1992 และในส่วนของภาษาฮินดูใช้ชื่อว่า Zee TV แต่หลังจากที่ STAR ยุติการเป็นหุ้นส่วนกันกับ Zee TV (ตอนนี้เป็น *Zee Telefilms, Ltd.*) STAR Plus ได้ถูกเปลี่ยนให้เป็นช่องรายการภาษาฮินดู และมีการเปิดตัวช่องใหม่ นั่นก็คือ STAR World

หมวดหมู่:สถานีโทรทัศน์
หมวดหมู่:ทรูวิชั่นส์
กุ้ยหยาง

**กุ้ยหยาง** () คือเมืองหลวงของมณฑลกุ้ยโจว อยู่ทางภาคตะวันตกเฉียงใต้ของประเทศจีน ซึ่งจัดเป็นเมืองตากอากาศเมืองหนึ่ง มีเอกลักษณ์คำขวัญว่า "กุ้ยหยางหลากหลายสีสัน มนต์เสน่ห์แห่งกุ้ยหยาง เมืองแห่งป่าไม้ และเมืองตากอากาศ"

thumb|250px|right|ทิวทัศน์เมืองกุ้ยหยาง

## ภูมิศาสตร์
กุ้ยหยาง ตั้งอยู่ในมณฑลกุ้ยโจวตั้งอยู่ที่ตะวันออกของที่ราบสูงหยุนหนาน-กุ้ยโจว () ของจีน และบนฝั่งด้านเหนือของแม่น้ำหนานหมิง สาขาของแม่น้ำอู () มี อุทยานเทียนเหอถัน ที่อยู่ห่างจากเมืองกุ้ยหยางไปทางทิศตะวันตกเฉียงใต้ 22 กิโลเมตร มีภูมิประเทศแบบถ้ำหินคาสต์ (Karst landform) มี น้ำตกหวงกั่วซู่ ซึ่งเป็นน้ำตกที่สวยงามสูงกว่า 74 เมตร

## ภูมิอากาศ
กุ้ยหยางมีภูมิอากาศแบบอบอุ่นชื้นกึ่งเขตร้อน (เคิพเพิน: *Cwa*) ไม่สามารถเห็นฤดูทั้งสี่ได้อย่างชัดเจน ปราศจากฤดูหนาวที่หนาวจัดและฤดูร้อนที่ร้อน

## อ้างอิง

## แหล่งข้อมูลอื่น

* 
* 
* เว็บไซต์เทศบาลนครกุ้ยหยาง 
* เว็บไซต์เทศบาลนครกุ้ยหยาง 

หมวดหมู่:นครในมณฑลกุ้ยโจว
หมวดหมู่:เมืองหลวงของมณฑลในประเทศจีน
ฉือเจียจวง

**ฉือเจียจวง** () เดิมชื่อ **ฉือเหมิน** เป็นเมืองหลวงและเมืองใหญ่สุดในมณฑลเหอเป่ย์ ภาคเหนือของประเทศจีน มีฐานะทางการบริหารเป็นนครระดับจังหวัด ห่างจากปักกิ่งไปทางทิศตะวันตกเฉียงใต้ประมาณ  แบ่งการปกครองออกเป็น 8 เขต, 2 นครระดับจังหวัด, และ 12 เทศมณฑล

## ประวัติศาสตร์
ฉือเจียจวงเป็นเมืองที่ค่อนข้างใหม่ มีการเติบโตเริ่มต้นในราว ค.ศ. 1950 และยังเป็นเมืองแรกที่ตกเป็นของพวกคอมมิวนิสต์ทางเหนือเมื่อปี ค.ศ. 1949

## ภาพ

ShijiazhuangNight.jpg|ทิวทัศน์ฉือเจียจวงตอนกลางคืน


## อ้างอิง

## แหล่งข้อมูลอื่น
* 
* 
* เว็บไซต์นครฉือเจียจวง

หมวดหมู่:นครในมณฑลเหอเป่ย์
หมวดหมู่:เมืองหลวงของมณฑลในประเทศจีน
หมวดหมู่:เขตการปกครองระดับจังหวัดของมณฑลเหอเป่ย์
หมวดหมู่:ก่อตั้งในประเทศจีนในปี พ.ศ. 2468
เอเอ็กซ์เอ็น

**เอเอ็กซ์เอ็น** เป็นช่องรายการโทรทัศน์ซึ่งเป็นของ Sony Pictures Entertainment ออกอากาศครั้งแรกเมื่อวันที่ 21 กันยายน ค.ศ. 1997 ช่องรายการนี้ถูกแพร่ภาพหลายพื้นที่ทั่วโลก รวมทั้ง ญี่ปุ่น ยุโรป เอเชีย และ ละติน อเมริกา ช่อง AXN นำเสนอรายการแอ็คชั่น ไม่ว่าจะเป็นภาพยนตร์ชุด ภาพยนตร์ การ์ตูน และรายการ Reality แนวผจญภัย รวมถึงรายการกีฬา ตลอด 24 ชั่วโมง ในประเทศไทย AXN ออกอากาศผ่านทาง ทรูวิชั่นส์ ช่อง 336 ในระบบดิจิตอล

## ภาพยนตร์ชุดและรายการต่างๆ
thumb|200px|โลโก้ช่อง AXN ในยุคแรก 2001-2015
ในภูมิภาคเอเชีย รวมถึง ประเทศไทย AXN จะออกอากาศเป็นภาษาอังกฤษ โดยมีคำบรรยายภาษาไทยใต้ภาพ บางรายการอาจมีการพากย์ไทย ต่อไปนี้เป็นตัวอย่างรายการที่ออกอากาศผ่านทางช่อง AXN
* The 4400
* House
* Lost
* 
* 
* 
* CSI: Cyber
* Alias
* Las Vegas
* Supernatural
* The Amazing Race
* Kidnapped
* Ripley's Believe It Or Not!
* Fear Factor

หมวดหมู่:สถานีโทรทัศน์
หมวดหมู่:ทรูวิชั่นส์